Skimming efekt

Skimming efekt je fenomén krvi v arteriárnom systéme, ktorého dôsledkom je o 25% nižšie zastúpenie erytrocytov v krvi kapilár v porovnaní s krvou väčších artérií.

Efekt je spôsobený laminárnym pohybom krvi v cievach - krv prúdi vo vrstvách, pričom rýchlosť krvi sa v jednotlivých vrstvách líši, od stredu k periférii cievy sa rýchlosť znižuje. Centrálny prúd sa nazýva axiálny a obsahuje spravidla najviac erytrocytov, periférne prúdy majú väčšie zastúpenie krvnej plazmy, preto má táto krv nízky hematokrit.

Kapiláry a menšie krvné cievy vychádzajú z hlavných ciev v uhloch podobných pravému, čo kvôli laminárnemu pohybu krvi spôsobuje, že do menších ciev sa z väčších dostáva menej krviniek a krv kapilár a menších ciev má menší hematokrit.

 Referencie 

Kategória:Krv